CELEX: 22021D2218
Language: et
Date: 2021-10-07 00:00:00
Title: Ühelt poolt Euroopa ühenduse ja teiselt poolt Vaikse ookeani piirkonna riikide vahelise majanduspartnerluse vahelepinguga moodustatud kaubanduskomitee otsus nr 2/2021, 7. oktoober 2021, millega muudetakse lepingut, et võtta arvesse Samoa Iseseisvusriigi ja Saalomoni Saarte ühinemist [2021/2218]

14.12.2021   
               
               
                  ET
               
               
                  Euroopa Liidu Teataja
               
               
                  L 447/20
               
            
         ÜHELT POOLT EUROOPA ÜHENDUSE JA TEISELT POOLT VAIKSE OOKEANI PIIRKONNA RIIKIDE VAHELISE MAJANDUSPARTNERLUSE VAHELEPINGUGA MOODUSTATUD KAUBANDUSKOMITEE OTSUS nr 2/2021,
         7. oktoober 2021,
         millega muudetakse lepingut, et võtta arvesse Samoa Iseseisvusriigi ja Saalomoni Saarte ühinemist [2021/2218]
         KAUBANDUSKOMITEE,
         võttes arvesse ühelt poolt Euroopa Ühenduse ja teiselt poolt Vaikse ookeani piirkonna riikide vahelist majanduspartnerluse vahelepingut (edaspidi „leping“), (1) millele kirjutati alla Londonis 30. juulil 2009, eriti selle artikleid 13 ja 68,
         ning arvestades järgmist:
         
                     (1)
                  
                  
                     Samoa Iseseisvusriik (Samoa) ja Saalomoni Saared esitasid 5. veebruaril ja 4. juunil 2018 lepinguosalistele ühinemistaotlused koos 1994. aasta GATTi artikli XXIV kohaste turulepääsu pakkumistega. Samoa ühines lepinguga 21. detsembril 2018 ja on seda ajutiselt kohaldanud alates 31. detsembrist 2018 ning Saalomoni Saared ühinesid lepinguga 7. mail 2020 ja on lepingut ajutiselt kohaldanud alates 17. maist 2020.
                  
               
                     (2)
                  
                  
                     Lepingu artiklis 68 on sätestatud, et kaubanduskomitee tegeleb kõigi lepingu rakendamiseks vajalike küsimustega.
                  
               
                     (3)
                  
                  
                     Kaubanduskomitee võttis oma 3.–4. oktoobril 2019 toimunud seitsmendal koosolekul vastu lepinguosalistele mõeldud soovituse muu hulgas muuta lepingut, et võtta arvesse Samoa ühinemist ning muude Vaikse ookeani piirkonna saareriikide tulevasi ühinemisi.
                  
               
                     (4)
                  
                  
                     Lepingu II lisa on vaja muuta, et lisada nimetatud lisasse Samoa ja Saalomoni Saarte turulepääsu pakkumised.
                  
               
                     (5)
                  
                  
                     Lepingu artiklis 13 on sätestatud, et kaubanduskomitee võib kokkuleppel muuta lepingu II lisa viisil, mida ta peab asjakohaseks,
                  
               ON VASTU VÕTNUD KÄESOLEVA OTSUSE:
         
            Artikkel 1
            Lepingu II lisasse kantakse Samoa Iseseisvusriigi ja Saalomoni Saarte kokkulepitud turulepääsu pakkumiste tekst, millele on osutatud käesoleva otsuse lisas.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, Port Moresby, Suva, Apia ja Honiara, 7. oktoober 2021.
            
               ELi ja Vaikse ookeani piirkonna kaubanduskomitee nimel
            
            
               
                  Liidu nimel
               
               Cristina MIRANDA GOZALVEZ
            
            
               
                  Vaikse ookeani piirkonna riikide nimel
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  ELT L 272, 16.10.2009, lk 2.
      
      
         
            LISA
            KAUPADE SAMOA ISESEISVUSRIIKI IMPORTIMISEL KOHALDATAVAD TOLLIMAKSUD (ELT L 333, 28.12.2018, lk 3)
            https://eur-lex.europa.eu/legal-content/ET/TXT/PDF/?uri=CELEX:32018D1908&from=ET
            KAUPADE SAALOMONI SAARTELE IMPORTIMISEL KOHALDATAVAD TOLLIMAKSUD (ELT L 85, 20.3.2020, lk 3)
            https://eur-lex.europa.eu/legal-content/ET/TXT/PDF/?uri=CELEX:32020D0409&from=ET